Hodnotenie plnenia programov obce za rok 2012

Program 1. Plánovanie, kontrola, volení predstavitelia a pracovníci obce.

Zámer programu – Efektívne spravovanie veci verejných

V strednodobom cieli  sa obec   zamerala na zvyšovanie kvality poskytovaných služieb Obecného úradu. Merateľným ukazovateľom je počet klientov prvého kontaktu.  Pracovníci Obecného úradu vybavili k spokojnosti približne 710 klientov. Nebola zaznamenaná ani jedna sťažnosť. Obecný úrad pripravil v roku 2012 šesť zasadnutí Obecného zastupiteľstva. Obecný úrad zaregistroval 1.049 podaní, z toho bolo 342 dodávateľských faktúr.

Ďalším ukazovateľom strednodobého cieľa bolo zvýšiť výťažnosť daní a merateľným ukazovateľom je počet neplatičov. 

Obec za rok 2012 eviduje päť daňových pohľadávok v celkovej výške 2.842 €. Všetkým neplatičom bola zaslaná výzva na zaplatenie nedoplatku dane. Z toho k dátum záverečného účtu evidujeme tri daňové pohľadávky. Obecný úrad vybavuje rozsiahlu a náročnú agendu originálnych a prenesených kompetencií s tromi pracovníkmi. Stavebné konania sú vybavované externou pracovníčkou Spoločného stavebného úradu Jasov.

Výdavky v tomto programe boli vyčerpané v objeme 101.050 €, čo predstavuje 91,46% čerpanie, z toho bežné výdavky 100.237 € a kapitálové  813 €, ktoré boli čerpané v podprograme „Plánovanie“ na úhradu časti  projektovej dokumentácie na Revitalizácie centra obce Malá Ida a projektovej dokumentácie na úpravu trasy vodovodu a kanalizácie. 

Čerpanie výdavkov bolo v tomto programe v súlade so schváleným rozpočtom. Nižšie čerpanie oproti rozpočtovanému bolo pri spotrebe všeobecného materiálu. 

Prostriedky na mzdy a odvody v podprograme „ Volení predstavitelia a pracovníci obce“  boli čerpané  v súlade so schváleným rozpočtom vo výške 84.268 €, čo je 99,47 % plnenie. V roku 2012  bol prepočítaný počet  zamestnancov 5, ktorým boli vyplatené mzdy a odvedené odvody. Tieto mzdy zahŕňajú aj zmluvne dohodnuté výdavky na mzdu pracovníčky spoločného stavebného úradu, ktorá nie je našou zamestnankyňou vo výške 1.990 € ročne, z toho transfer zo ŠR pokrýval výdavky vo výške 1.464 €. 
Program 2: Propagácia a marketing 

Zámer programu – Dobrá informovanosť občanov o veciach verejných

Dobrú informovanosť občanov chce obec  dosiahnuť aj internetovou stránkou. Sprístupnila sa možnosť občanom priamo sťahovať zo stránky potrebné tlačivá a dokumenty, čím sa zjednodušilo vybavovanie klientov. Obec na stránku aktuálne umiestňuje všetky dokumenty – Všeobecne záväzné nariadenia, uznesenia Obecného zastupiteľstva, pozvánky, oznamy aktuality  a pod. Stránka obce podľa prepracovaná podľa  predpísaných štandardov. Chceli by sme zaviesť  možnosť elektronického podania písomnosti.
Denná priemerná návštevnosť  na našej stránke je 10 klientov. Od mája 2012, kedy bola prepracovaná naša stránke bolo 4.733 kliknutí na našu stránku.  

Pre zachovanie aktuálnych udalostí, pre budúce generácie  sa  vedie kronika obce.
Prekročené čerpanie bolo v podprograme propagácia, reklama, inzercia za inzerát, ktorým sme boli povinný oznámiť priamy prenájom obecného bytu a predajne mäsa a mäsových výrobkov.
Celkom výdavky na tento program boli vo výške 809 €, čo je 124,46%.

Program 3: Interné služby

Zámer programu – Otvorená a nebyrokratická samospráva orientovaná na služby obyvateľom

Obecný úrad  zabezpečuje aktuálne evidenciu majetku vo vlastníctve obce.

V súvislosti  s majetkom obce je potrebné tento chrániť a zveľaďovať. Na tento účel v správe a evidencii majetku bolo vyčerpaných 11.967 €.
Nedočerpané prostriedky boli hlavne v klasifikácii v náboženských a iných spoločenských službách. 

Nedočerpané prostriedky boli na údržbe budovy KD, kde sa plánovala výmena okien, dverí a oprava balkóna. Realizovaná bola len výmena dverí na prednej časti budovy.

Na údržbu a servis auta neboli vynaložené v takom objeme finančné prostriedky ako sme rozpočtovali.
Na údržbu softvéru sme z rozpočtovaných 230 €, vyčerpali 85 €.
Právne služby, ktoré sme využívali hlavne v súvislosti s majetkom obce a majetkovými právami  ale aj s ostatnými právnymi problémami v rôznych oblastiach boli čerpané vo výške 3.054 €.

Verejná správa patrí k oblasti, kde  neustále zmeny súvisiace  s meniacimi sa právnymi normami vyvolávajú  nutnosť vzdelávania zamestnancov. Pre správnu aplikáciu týchto noriem  v praxi, pracovníci obce absolvujú  semináre, školenia a porady v oblasti najmä  matriky, účtovníctva, rozpočtovníctva, daní, evidencii obyvateľstva, CO a iné.   Merateľným ukazovateľom v tejto oblasti je počet vyškolených zamestnancov a počet školení. 

Účtovníčka – ekonómka sa zúčastnila na 7 seminároch z oblasti účtovníctva, rozpočtovníctva, konsolidácie a daní. Výdavky v tejto oblasti boli vo výške 276 €. 
Celkom výdavky na tento program boli vo výške 15.106 €, čo je 49,05% plnenie. 

Program 4:  Služby občanom

            Zámer programu – Maximálne kvalitné a flexibilné služby pre všetkých obyvateľov  

Obecný úrad v tejto oblasti poskytuje služby na počkanie pri osvedčovaní listín a podpisov, matričné služby,  služby pri evidencii obyvateľov, rôzne potvrdenia a rôzne iné služby. Neboli zaznamenané žiadne sťažnosti občanov z dôvodu nekompetentného poskytnutia  služby. V roku 2012 bolo overených 566 podpisov a 231 listín. 
V agende matričného úradu boli vykonané nasledovné matričné úkony: 

Sobáše -  10 zápisov v matričnom obvode

Úmrtná matrika – 23 úmrtí v matričnom obvode

Výpisy z matričných kníh boli v počte 69.

V evidencii obyvateľstva boli vykonané nasledovné úkony, prihlásenie na trvalý  pobyt v počte 57 a odhlásenie  z trvalého pobytu  v počte 36 úkonov. Bolo vydaných približne 40 potvrdení o pobyte pre rôzne úradne účely.

Najväčšie problémy naďalej  sú s údržbou rozhlasu a jeho technickými problémami – vypadávanie batérii a transformátorov v prijímacích staniciach rozhlasu, čím sa sťažuje kvalitná informovanosť občanov. 
Nedočerpané prostriedky boli v podprograme „Cintorínske služby a služby Domu smútku“  v odmenách pracovníkom mimopracovného pomeru, z dôvodu ukončenia dohody s externou pracovníčkou, ktorá bola nahradená internou zamestnankyňou. Nečerpané prostriedky boli aj v podprograme „Miestny rozhlas“ v štandardnej údržbe  prevádzkových zariadení dodávateľským spôsobom, z dôvodu, že údržbu miestneho rozhlasu sme vykonávali pracovníkom na základe dohody o vykonaní práce. 
V  podprograme „Orientačné tabule“ bolo vyčerpaných 1.625 € namiesto plánovaných 1.200 € z dôvodu, že na niektorých tabuliach sú aj obojstranné nápisy a doobjednali sme ešte tabule ulíc.
Celkom výdavky na tento program činili 8.345 €, t.j. 98,44 % plnenie. 
Program 5: Bezpečnosť

Zámer programu – Obec, v ktorej sa občania cítia bezpečne

Tento program zahŕňa civilnú a požiarnu ochranu, túlavé zvieratá a verejné osvetlenie.
 V rámci civilnej ochrany boli použité prostriedky z dotácie štátneho rozpočtu na dohodu o vykonaní práce pre mzdu skladníka. 

Merateľný ukazovateľ v podprograme „Ochrana pred požiarmi“ je počet účasti na súťažiach. Dobrovoľný hasičský zbor sa v roku 2012 nezúčastnil súťaží.  Bežné výdavky súvisiace s majetkom a členskými príspevkami v tomto programe boli hradené vo výške 1.051 €. V krátkodobom cieli sa obec zaviazala, že kvalitnou údržbou požiarnej techniky zabezpečí bezpečie našich občanov.  V roku 2012 bola vykonaná oprava požiarneho vozidla v nižšom objeme ako bolo rozpočtované. Požiarne družstvo obnovilo svoju činnosť. Je potrebné ešte opraviť požiarne čerpadlo na AVII 30.
Čerpanie finančných prostriedkov na odchyt psov bolo vo výške 60 €.

V podprograme „ Verejné osvetlenie“  bolo hlavné čerpanie na výmenu svietidiel  za úsporné, čo by sa malo odzrkadliť na výdavkoch za energiu, ktoré vyhodnotíme v nasledujúcom období.  
Celkom výdavky v tomto programe boli 17.462 €, čo je 82,36% plnenie.

Program 6: Bývanie a občianska vybavenosť

Zámer programu – Obec, z ktorej sa neodchádza bývať

Obec vlastní jeden dvojizbový byt v bytovke č. súp. 97 na Školskej 7. Koncom roka 2011 tento prenajala na dobu určitú na jeden rok. Čerpanie v tomto programe bolo na energie a všeobecné služby. 

Celkom výdavky na program „Bývanie a občianska vybavenosť“ boli vo výške 832 €,
čo je 95,60 % čerpanie. 
Program 7: Odpadové hospodárstvo

Zámer programu – Účinný systém zberu a likvidácie odpadu v obci s dôrazom na kvalitu životného prostredia

V krátkodobom cieli si obec naplánovala znížiť počet prípadov vytvárania čiernych skládok a v strednodobom zvýšiť objem recyklovaného odpadu vyprodukovaného na území obce. Čo sa týka čiernych skládok, obci bola nahlásená jedná nelegálna skládka odpadu v lokalite „ Rúbaniská“. Objem recyklovaného odpadu   je nasledovný: 

Zmesový komunálny odpad za rok 2012 bol vyprodukovaný v obci v objeme 202,56 
t.

Pre porovnanie:

-  za rok 2011 bol vyprodukovaný v objeme 224,67 t
-  za rok 2010 bol vyprodukovaný v obci v objeme 207,93 t

-  za rok  2009 to bolo v objeme 199,491 t.
V roku 2012 bol vyprodukovaný objemný odpad v objeme 69,86 t.

Pre porovnanie:

- v roku 2011 bol vyprodukovaný v objeme 39,37 t

-  v roku 2010 bol vyprodukovaný v objeme 34,32 t 
-  v roku 2009 to bolo v objeme  30,91 t.  
K zvýšeniu produkcie zmesového komunálneho odpadu a objemného odpadu  došlo najmä v dôsledku zvyšovania počtu obyvateľov obce, v roku  2009 – 1315, v roku 2010 – 1331, v roku 2011 počet obyvateľov bol 1343 a v roku 2012 - 1348.
V roku 2012 došlo k 77,44% nárastu produkcie objemného odpadu. Nárast vznikol aj likvidáciou nelegálnej skládky.

Výdavky na likvidáciu 1 t zmesového komunálneho a objemného odpadu predstavujú v roku 2012 79,07 €/t

Výdavky na likvidáciu 1 t zmesového komunálneho a objemného odpadu  predstavovali v roku 2011 90,22 € a v roku 2010 to bolo  81,07  €. 
Náklady na separovaný zber v roku 2012 predstavovali 4.128 €.

Náklady na separovaný zber v roku 2011 boli vo výške 2.321 € a v roku 2010 to bolo vo výške 1.942 €. Separovaný zber bol v roku 2012 pokrytý dotáciou  vo výške 1.082 €. V roku 2011 bol pokrytý dotáciou vo výške 838 €,  v roku 2010 to bolo vo výške  730 € a  v roku 2009 bola dotácia vo výške 631 €. Obec  dostáva dotáciu z Recyklačného fondu podľa množstva vyseparovaného odpadu a pokrýva časť nákladov na separovaný zber.
Koncom roka 2011 obec zmenila systém separovaného zberu z kontajnerového na vrecový. Systém zberu sme sa rozhodli zmeniť  z dôvodu nespokojnosti občanov 

s umiestnením stanovíšť kontajnerov a  so znečistením okolo kontajnerov. A v neposlednom rade k zmene prispela aj zhoršená  disciplína občanov so separovaním v kontajneroch, kde sa často nachádzal aj komunálny odpad, resp. objemný odpad.  Podľa štatistiky separovaného zberu vyplýva, že nedošlo k poklesu separovaných komodít okrem skla.

Nezrealizovaná bola výstavba oplotenia zberného dvora.

Celkom bežné výdavky v podprograme odpadové hospodárstvo  boli vo výške 25.668 €, čo predstavuje 102,22%. 
V podprograme „Nakladanie s odpadovými vodami si obec vytýčila zvýšiť počet domácnosti napojených na kanalizačnú sieť dobudovaním posledných kanalizačných vetiev. Z dôvodu, že tieto nie sú ešte skolaudované, nemohli byť  pripojení ďalší občania na kanalizačnú sieť.

K 31.12.2012 máme napojených 393 domácnosti, k  31.12.2011 mali sme napojených 389 domácnosti,  k 31.12.2010 sme mali napojených 364 domácnosti. Podstatnú časť nákladov v tomto podprograme tvoria náklady na energie, na mzdy obsluhy ČOV a prevádzkovanie externým prevádzkovateľom. Celkom výdavky v tomto podprograme  boli čerpané vo výške 37.188 €, čo je 103,08% plnenie. Prečerpanie došlo u všeobecných služieb pri prevádzkovaní splaškovej kanalizácie a ČOV.
Celkom výdavky na tento program sú vo výške 62.856 €, čo je 102,72 % plnenie.
Program 8: Komunikácie
Zámer programu – Kvalitné a bezpečné miestne komunikácie a chodníky
Tento program je finančne jeden z najnáročnejších pre splnenie uvedeného zámeru. V roku 2012 sme na údržbu miestnych komunikácii vyčerpali 853 €, čo je 16,64% plnenie.

Celkove obec udržiava 7598 bm miestnych komunikácií. V roku 2012 sme prevzali do vlastníctva miestnu komunikáciu na Kvetnej ulici v dĺžke 292 bm. 
Čo sa týka chodníkov, v obci pribudli chodníky na nasledovných miestach: Zvončeková ulica (z vlastných zdrojov), na Kvetnej ulici (prevzaté za 1 € do vlastníctva). V rámci Revitalizácie pribudol chodník na Hlavnej ulici z fondov EÚ, ŠR a vlastných zdrojov. Oproti roku 2011, kedy sme udržiavali 753 bm chodníkov, bol nárast o 452 bm.  Obec udržiava aj 1624 m2 asfaltových plôch.
Kapitálové výdavky boli v tomto programe vo výške 1.563 €

Celkom výdavky v tomto programe boli 2.416 €, čo činí 21.68%  plnenie, z toho kapitálové 1.563 € a bežné výdavky 853 €. 
Program 9: Vzdelávanie

Zámer programu – Moderné a úspešné školy

                                 Atraktívne stravovanie v školskom zariadení

Obec má zriadenú MŠ a ZŠ, kde sa zabezpečuje  predškolská výchova a  výchovnovzdelávací proces základného vzdelávania.

Materskú školu navštevovalo 42 žiakov. Pedagogickú výchovu zabezpečujú 4 kvalifikované pracovníčky. Normatív  je 9 žiakov na jednu pedagogickú pracovníčku.  MŠ má na plný úväzok 1 nepedagogického pracovníka. Výdavky na predškolskú výchovu boli vo výške 55.384 €, čo je 99,09 % plnenie. Výdavky na 1 žiaka MŠ predstavujú 1.319 €.  Časť výdavkov pokrýval transfer zo ŠR  určený pre deti v prípravnej triede.  Podstatnú časť výdavkov tvoria mzdy,  odvody pracovníkov MŠ a energie.
Školský klub pri ZŠ navštevovalo 54 žiakov. Má dve pedagogické pracovníčky. Výdavky na školský klub činia 17.055 €, čo činí 99,92 % plnenie. Výdavky na jedného žiaka predstavujú 315,83 €.

Ďalšie školské zariadenie pri ZŠ je Školská jedáleň, ktorú vedie jedna pracovníčka. Stravu zabezpečujú 1 hlavná kuchárka a 2 pomocné kuchárky. V roku 2012 bolo vydaných 30.523 hlavných jedál, doplnkové jedlá boli vydané v počte 17.503 a počet stravníkov sa zvýšil oproti roku 2011 na 234.

Pre porovnanie v roku 2011 bolo vydaných 30.470 hlavných jedál, doplnkové jedlá  boli vydané v počte 13.276, počet stravníkov bol 216.

Výdavky pre Školskú jedáleň boli vo výške 51.462 €, čo je 97,62% plnenie.  Výdavky na jedného potenciálneho stravníka činili 223,74 €.
Základná škola mala v roku 2012 230 žiakov,  16 pedagogických zamestnancov a 4-och  nepedagogických zamestnancov. 

Poskytuje plne odbornú úroveň vyučovania matematiky a slovenského jazyka. Prevažná väčšina prírodných a spoločensko-vedných predmetov takisto dosahuje veľmi dobrú úroveň. V monitoringu deviatych ročníkov naša škola skončila nad celoslovenským priemerom.  Oceňujeme prácu na školskom časopise. Škola dosahuje dobre výsledky aj v matematických súťažiach a matematických olympiádach. Úspechy sú zaznamenávané aj v prednese, v športových disciplínach, v súťaži Slávik Slovenska,  v geografickej olympiáde a dejepisnej olympiáde. 

Výdavky predstavujú 343.160 €, čo je 100,47 % čerpanie. Výdavky na jedného žiaka v roku 2012 činili 1.492, v roku 2011 to bolo 1377,52 €.
Celkom výdavky na program Vzdelávanie predstavujú 467.061 €, čo činí 99,96%  plnenie.

Na účte prostriedkov z roku 2011 – nevyčerpané prostriedky štátneho rozpočtu pre ZŠ bolo 3.662 €. Tieto ZŠ vyčerpala v súlade s osobitnými predpismi do 31.3.2012 na bežné výdavky s kódom zdroja 131B. 

Program 10: Kultúra

Zámer programu – Obec, v ktorej vládne spokojnosť s príležitosťami na kultúrne vyžitie

Obec prevádzkuje Obecnú knižnicu.  Má 35 stálych čitateľov.  V krátkodobom cieli sme sa zaviazali zvýšiť návštevnosť v knižnici, čo sa nám nepodarilo, pretože oproti roku 2011, kedy mala knižnica 39 stálych čitateľov nastal pokles. Máme jednu pracovníčku na úväzok 0,08. 

Výdavky na Obecnú knižnicu činia 1.199 €, čo predstavuje 68,32% plnenie. 
Na prevádzku kultúrneho domu obec čerpala výdavky vo výške 9.626 €, čo predstavuje 82,45% čerpanie. Najvyššie čerpanie predstavujú energie. 
V rámci kultúrnych akcií boli zorganizované nasledujúce akcie –  Deň matiek,  Dni Malej Idy, Úcta k starším a Vianočná akadémia v celkovej výške 3.331 €. Z toho 265 € bolo hradených zo sponzorského príspevku.  Na všetky akcie, ktoré obec organizuje zabezpečujú kultúrny program žiaci Materskej školy a Základnej školy, ktorý je tradične na veľmi vysokej úrovni o čom svedčí aj plná sála kultúrneho domu na jednotlivých akciách. Najviac navštevovanou akciou sú Dni Malej Idy s bohatým športovým a kultúrnym programom.

Celkom výdavky na tento program činia 14.157 €, čo činí 84,47% plnenie. 

Program 11: Šport

Zámer programu – Športujúca obec

V druhej polovici roka 2012 sa začalo s realizáciou prístavby a rekonštrukcie  šatne TJ. Túto stavbu obec realizuje svojpomocne. Do konca roka 2012 bola zrealizovaná hrubá stavba. Celkom náklady za rok 2012, ktoré pozostávali z nakúpeného materiálu a z vykonaných prác boli vo  výške 22.446 €. Z toho 6.000 € bolo financovaných z grantu. 
Čo sa týka využitia ihriska, najviac je využívané Viacúčelové ihrisko.  Jeho návštevnosť je vysoká.

Na veľkom ihrisku prebiehajú hlavne zápasy 6. Ligy Košicko – gemerskej.

Čo sa týka návštevnosti futbalových zápasov,  tá sa pohybuje okolo 70-ky fanúšikov.
TJ Družstevník má dve mužstvá –  dorastenci a dospelí prípravku, ktorá rozbieha svoju činnosť..
Beh údolím Idy sa tradične organizuje v auguste spolu s Mestskou časťou Košice – Šaca. V roku 2012 sa organizoval jeho 12 ročník.
Obec pravidelne  podporuje transferom futbalový klub. V roku 2012 bol poskytnutý vo výške 2.500 €. 

Celkom výdavky na tento program činili 26.780 €, čo činí 99,92 % plnenie.

Program 12: Prostredie pre život

Zámer programu – Infraštruktúra pre kvalitný život, oddych a zábavu s dôrazom na ochranu prírody a krajiny
V podprograme  - Verejné priestranstva – sa zabezpečuje starostlivosť o verejnú zeleň a verejné priestranstva v obci. Kosenie verejných priestranstiev obec zabezpečovala  jedným zamestnancom, zamestnaným cez ÚPSVaR ako aktivačný pracovník na menšie obecné služby. Bežné výdavky boli čerpané hlavne na služby a materiál v celkovej výške  4.341 €. 

V kapitálových výdavkoch vo výške 491.834 € sa zrealizovala  „Revitalizácia centra obce Malá Ida“, ktorá pozostáva z nasledovných stavebných objektov: 

Verejné priestranstvo pri Obecnom úrade a ceste II/548

Verejné priestranstvo pri kultúrnom dome

Verejné priestranstvo pri Materskej škole

Rekonštrukcia autobusových zastávok

Ďalšia rozpočtovaná stavba bola „Úprava verejného priestranstva za KD“ v celkovej výške 18.151 €.

Tieto stavby boli, resp. budú financované vo väčšej časti z fondov Európskej únie, štátneho rozpočtu a z vlastných zdrojov vo výške 5%. Obidve stavby boli ukončené. Administratívne bola stavba „Revitalizácia centra obce ukončená vo februári 2013, kedy bola vypracovaná posledná žiadosť o platbu.  

Tento program obsahuje aj podprogram  „Protipovodňové opatrenia“. V roku 2012 neboli čerpané finančné prostriedky v tomto podprograme.

Celkom náklady v tomto programe predstavujú 521.586 €, čo je 83,41 % plnenie, z toho 11.601 € bežné výdavky a 509.985 € kapitálové výdavky.

Program 13: Sociálne služby

Zámer programu – Účinná sociálna starostlivosť o sociálne znevýhodnené skupiny občanov

V rámci tohto programu obec zabezpečuje  donášku obedov pre dôchodcov, ktorú sme zabezpečovali  zamestnankyňou na dohodu o vykonaní práce. 

Transfer jednotlivcovi na stravovanie dôchodcov bol  vo výške 1.713 €, čo je 81,567% plnenie. Priemerne sa stravuje deväť dôchodcov z obce.
V základnej škole máme žiakov, ktorých rodičia sú v hmotnej núdzi, resp. sú na hranici životného minima. Na túto oblasť čerpáme dotáciu z Úradu práce sociálnych vecí a rodiny na stravné a na školské pomôcky. Z Krajského školského úradu  normatív pre znevýhodnených žiakov sa použil na nákup učebných pomôcok využívaných týmito žiakmi.
Na základe zmeny zákona o sociálnych službách č. 448/2008 nemáme povinnosť  prispievať  pre neziskovú organizáciu poskytujúcej všeobecne prospešné služby (umiestnenie nášho občana v soc. Zariadení). Z toho dôvodu bolo vyčerpaných len 163 € oproti rozpočtovaným 2.500 €, čo činí 6,51 % plnenie.
V obci aktívne pracuje Klub dôchodcov, ktorému sme prispeli na zájazdy na termálne kúpalisko,  na návštevu Duklianskeho pamätníka vo výške  531 € . Pravidelne pre nich pripravujeme posedenie pri príležitosti „Úcty k starším“ s malým občerstvením. V roku 2012 tieto výdavky boli  vo výške 110 €. 
Celkom výdavky v tom programe predstavujú 9.071 €, čo je 71,76% plnenie. 
Program 14: Administratíva

Zámer programu – Sociálna politika pre zamestnancov a efektívne externé služby

V tomto programe sú zahrnuté  výdavky na stravovanie zamestnancov v súlade s osobitnými predpismi. Obec takisto v súlade s predpismi vytvára sociálny fond, z ktorého sa prispieva na stravovanie zamestnancov.

Spracovanie miezd obec zabezpečuje externe Spoločným obecným úradom v Beniakovciach , so sídlom v Košiciach. 

Tento program zahŕňa aj výdavky na poplatky Slovenského ochranného zväzu autorov – SOZA, poplatky Slovenskému rozhlasu a Slovenskej televízii. Ďalším výdavkom tohto programu je aj poistenie žiakov Materskej školy.
V tomto programe boli doplnené výdavky na voľby.
Celkom výdavky na tento program predstavujú 8.254 €, čo je 16,62 % plnenie.
Rozpočet nebol splnený  v položke – nákup pozemkov v areáli ZŠ z dôvodu nevýhodnej cenovej ponuky a prehodnotenia priorít.
Vypracovala: Chovaníková Helena

Predkladá: Ján Buranovský, starosta obce

V Malej Ide, 31.5.2013

